LG Optimus L3

LG Optimus L3 je smartfón, ktorý navrhla a vyrábala spoločnosť LG Electronics. Beží na ňom operačný systém Android 2.3 Gingerbread a patrí medzi lacnejšie modely v L sérii.

 Hardvér 
LG Optimus L3 má 800 MHz Single-Core Qualcomm MSM7225A CPU a Adreno 200 GPU. Má 3,2 palcový TFT kapacitný dotykový displej zobrazujúci 262 144 farieb v QVGA rozlíšení. Pod displejom sú dve kapacitné tlačidlá na navigáciu, ktoré svietia iba pri dotyku a jedno hardvérové tlačidlo Home. Vpredu je jeden reproduktor.

 Varianty 
LG ponúka na rôznych trhoch rôzne varianty tohto telefónu, sú to modely E400, E400F, E400R a E405. Modely E400, E400F a E400R sú identické, len s tým rozdielom, že E400F má aj prednú kameru, ktorú ostatné nemajú, E400R sa vyrábal pre Rogers a E405 je dual-SIM verzia.

 Zdroj 

Kategória:Mobilné telefóny LG